,,Demonska lepota" je epizoda koju sam svojevremeno najvise prizeljkivao da citam, nadasve zbog naslovnice koja je verovatno najbolja naslovnica Dnevnikove edicije ,,Dilana Doga". Nazalost, naslovnica citaoca vodi na pogresne pretpostavke o epizodi, pa je mozda i to delimicno razlog mog razocaranja ovom storijom. Prica je prikladno sablasna i u njoj se nastavlja sa razvojem Dilanovog lika, kao i njegovog odnosa sa ljudima u njegovom zivotu - pre svega sa Blokom - ali citava epizoda vrlo brzo devalvira u moze biti zasluzenu kritiku zene u ulogama ljubavnice i majke. Fantazijski, odnosno horor element u ,,Demonskoj lepoti" prisutniji je nego u prethodne dve epizode i mozda bih se usudio da iznesem stav kako se blizi lavkraftijanskom hororu - pri cemu mislim na suptilnu jezu, a ne na mnogo pipaka - ali otuzna kritika zenskog roda u globalu i naivnih i slabih muskaraca konkretno prilicno otezava inace solidno osmisljenu i napisanu pricu. 
 Preporuceni soundtrack uz citanje ,,Demonske lepote": Mother by Pink Floyd. Ocena: 3/5